Α4-0114/95

Πρόταση κανονισμού (ΕΚ) του Συμβουλίου που αφορά τη θέσπιση εναρμονισμένων δεικτών τιμών καταναλωτή (COM(94)0674 - C4-0100/95 - 95/0009(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 5)

Αιτιολογικές σκέψεις 5α, 5β και 5γ (νέες)

>Κείμενο μετά την ψηφοφορία στο ΕΚ>

ότι οι συγκρίσιμοι δείκτες ενδέχεται να διαδραματίσουν σημαντικό ρόλο στις συζητήσεις για τις εθνικές πολιτικές, ενώ ενδέχεται επίσης να επηρεάσουν τις μισθολογικές ρυθμίσεις σε εθνικό επίπεδο ή τους δείκτες των συντάξεων και των χορηγήσεων[semigr ]

>Κείμενο μετά την ψηφοφορία στο ΕΚ>

ότι τα στοιχεία που υπολογίζονται επί τη βάσει των συγκρίσιμων δεικτών τιμών θα διαφέρουν ενδεχομένως σημαντικά από τα στοιχεία που υπολογίζονται επί τη βάσει των υφιστάμεων εθνικών δεικτών, γεγονός που θα μπορούσε να θέσει σε κίνδυνο την εμπιστοσύνη των πολιτών στην εισαγωγή ενός ενιαίου νομίσματος[semigr ]

>Κείμενο μετά την ψηφοφορία στο ΕΚ>

ότι δεν υπάρχουν έως σήμερα πληροφορίες σχετικά με το μέγεθος των διαφορών αυτών για τα μεμονωμένα κράτη μέλη[semigr ]

(Τροπολογία 1)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

λαμβάνοντας υπόψη ότι στις 20 Δεκεμβρίου 1994 συνάφθηκε συμφωνία «modus vivendi» μεταξύ του Ευρωπαϊκού Κοινοβουλίου, του Συμβουλίου και της Επιτροπής, σχετικά με τα μέτρα εφαρμογής των νομικών πράξεων που θεσπίζονται με τη διαδικασία του άρθρου 189Β της Συνθήκης ΕΚ,

(Τροπολογία 8)

Άρθρο 4, παράγραφος 2α) (νέα)

>Κείμενο μετά την ψηφοφορία στο ΕΚ>

2α. Η Επιτροπή οφείλει να διασφαλίσει την ύπαρξη απόλυτης διαφάνειας όσον αφορά τις συνέπειες, για τους εθνικούς δείκτες τιμών καταναλωτή, της πρόσθεσης ή αφαίρεσης στοιχείων στο εναρμονισμένο σύστημα δεικτών τιμών καταναλωτή. Η Επιτροπή υποβάλει στο Eυρωπαϊκό Κοινοβούλιο ανάλυση των αλλαγών που ενδεχομένως προκύπτουν.

(Τροπολογία 2)

Άρθρο 14, παράγραφος 2

>Αρχικό κείμενο>

2. Η Επιτροπή εγκρίνει τα μέτρα που είναι άμεσα εφαρμοστέα. Εντούτοις, εάν δεν είναι σύμφωνα με τη γνώμη που εκδόθηκε από την επιτροπή, τα μέτρα αυτά ανακοινώνονται από την Επιτροπή στο Συμβούλιο. Στην περίπτωση αυτή, η Επιτροπή καθυστερεί 3 μήνες από την ημερομηνία αυτής της ανακοίνωσης, την εφαρμογή των μέτρων που έχουν αποφασιστεί από αυτή.

>Κείμενο μετά την ψηφοφορία στο ΕΚ>

2. Η Επιτροπή εγκρίνει τα μέτρα που είναι άμεσα εφαρμοστέα. Εντούτοις, εάν δεν είναι σύμφωνα με τη γνώμη που εκδόθηκε από την επιτροπή, τα μέτρα αυτά ανακοινώνονται από την Επιτροπή στο Συμβούλιο και το Ευρωπαϊκό Κοινοβούλιο. Στην περίπτωση αυτή, η Επιτροπή καθυστερεί 3 μήνες από την ημερομηνία αυτής της ανακοίνωσης, την εφαρμογή των μέτρων που έχουν αποφασιστεί από αυτή.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση κανονισμού (ΕΚ) του Συμβουλίου που αφορά τη θέσπιση εναρμονισμένων δεικτών τιμών καταναλωτή (COM(94)0674 - C4-0100/95 - 95/0009(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(94)0674 - 95/0009 (CNS) ((EE C 84 της 06.04.1995, σελ. 7)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 213 της Συνθήκης ΕΚ (C4-0100/95),

- έχοντας υπόψη ότι η πρόταση κανονισμού έχει μεγάλη σημασία για την ολοκλήρωση της εσωτερικής αγοράς, και ότι το άρθρο 100Α της Συνθήκης αποτελεί συνεπώς την καταλληλότερη νομική βάση εν προκειμένω,

- στηριζόμενο στο άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0114/95),

1. εγκρίνει την πρόταση της Επιτροπής, με την επιφύλαξη των τροποποιήσεων που της επέφερε το Σώμα[semigr ]

2. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

3. είναι διατεθειμένο να δεχθεί ως νομική βάση το άρθρο 213, θα αντιταχθεί όμως σε κάθε προσπάθεια που θα αποσκοπεί στο να βασισθεί η πρόταση κανονισμού στο άρθρο 235 και θα ζητήσει, στην περίπτωση αυτή, την εφαρμογή του άρθρου 100 Α[semigr ]

4. αναθέτει στον Προέδρό του να διαβιβάσει την παρούσα γνωμοδότηση στο Συμβούλιο και την Επιτροπή.